50. ΒΑΣΙΛΙΚΟΝ ΔΙΑΤΑΓΜΑ της 26 Αυγ./8 Σεπτ. 1954 (ΦΕΚ Α΄ 213) Περί της αρμοδιότητος και των καθηκόντων του παρά τω Μ.Τ.Στρατού διοριζομένου Κυβερνητικού Επιτρόπου. Έχοντες υπ’ όψιν: 1.Το άρθρ. 2 παρ. 2 του υπ’ αριθ. 2554/1953 Ν.Δ/τος «περί τροποποιήσεως και συμπληρώσεως διατάξεών τινων αφορωσών την Διοίκησιν του Μετοχικού Ταμείου Στρατού». 2.Την υπ’ αριθ. 462/1954 γνωμάτευσιν του Συμβουλίου Επικρατείας. Προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Σελ. 1506(α) Τεύχος 1392 Σελ. 52 ΄Αρθρ.1.-1.Ο κατά το άρθρ. 2 παρ. 1 του υπ’ αριθ. 2554/53 Ν.Δ/τος «περί τροποποιήσεως και συμπληρώσεως διατάξεών τινων αφορωσών την Διοίκησιν του Μετοχικού Ταμείου Στρατού» διοριζόμενος κυβερνητικός Επίτροπος παρά τω Μετοχικώ Ταμείω Στρατού, είναι αντιπρόσωπος του Υπουργού Εθνικής Αμύνης παρ’ αυτώ και κατατοπίζει το Υπουργείον επί παντός ζητήματος σχέσιν έχοντος προς την παρά του Υπουργού ασκουμένην επί του Ταμείου εποπτείαν. 2.Εις τας συνεδριάσεις του Διοικητικού Συμβουλίου ο Επίτροπος λαμβάνει τον λόγον και εκθέτει τας απόψεις του επί παντός θέματος χωρίς να έχη δικαίωμα ψήφου. 3.Εάν αι απόψεις του Κυβερνητικού Επιτρόπου του Μετοχικού Τμαμείου Στρατού αντιτίθενται προς την λαμβανομένην απόφασιν του Διοικητικού Συμβουλίου αυτού, δύναται ούτος κατά την κρίσιν του να δηλώση ρητώς την επί της αποφάσεως του Διοικητικού Συμβουλίου αντίθεσίν του και να ζητήση όπως μη τεθή εις εφαρμογήν η ληφθείσα απόφασις. Η δήλωσις και αίτησις αύτη του Κυβερνητικού Επιτρόπου, καταχωρείται εις τα πρακτικά του Συμβουλίου, έχει δε ως αποτέλεσμα ότι η ληφθείσα απόφασις δια του Διοικητικού Συμβουλίου δεν εκτελείται, μέχρι λήψεως ετέρας τοιαύτης κατά τα ανωτέρω οριζόμενα. 4.Ο Κυβερνητικός Επίτροπος ασκήσας τυχόν το ανωτέρω δικαίωμά του της αναστολής της εκτελέσεως αποφάσεώς τινος του Διοικητικού Συμβουλίου αναφέρει περί τούτου αμελλητί εις τον Υπουργόν Εθνικής Αμύνης, όστις και διατάσσει εντός 8 ημερών από της λήψεως της αποφάσεως ταύτης υπό του Διοικ. Συνβουλίου, την εξ αρχής νέαν συζήτησιν επί του εκκρεμούς θέματος παρά του αυτού Διοικητικού Συμβουλίου, αποφασίζοντος οριστικώς. Εάν εντός της προθεσμίας ταύτης των 8 ημερών ο Υπουργός δεν ήθελε ασκήσει τα ανωτέρω δικαιώματά του η υπό του Δ.Σ. ληφθείσα απόφασις καθίσταται οριστική και εκτελείται. ΄Αρθρ.2.-Ο Κυβερνητικός Επίτροπος δικαιούται να ζητή πληροφορίας επί παντός ζητήματος αναγομένου εις την λειτουργίαν του Ταμείου ως και των Οργανισμών εις ους τούτο μετέχει δια κεφαλαίων του και κατατοπίζει επί τούτων τον Υπουργόν Εθνικής Αμύνης. Εις τον επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 36.Σ.α.50 Μετοχικό Ταμείο Στρατού 